Document ID: /roh_data/filtered/fineweb-2-filterrobots_roh.jsonl.gz/61036

Zamba Ramba e Linard Bardill a Puntraschigna
(anr/rd) In dumengia passada d’eira la sala dal Rondo a Puntraschigna plain stachida. Il motiv: Bundant 180 uffants da las scoulinas e da las scoulas primaras d’Engiadin’Ota han preschantà lur concert Zamba Ramba.
Las chanzuns rumantschas, chi sun gnüdas scrittas da Daniel Manzoni, e la moderaziun dal cuntschaint chantautur Linard Bardill han laschà s’allegrar, sotar, chantar e rier a tuot ils uffants. Fingià il prüm concert avant duos ons dal disc Ramba Zamba es stat ün success. «A mai haja fat grond plaschair dad avair pudü bivgnantar eir al seguond concert da meis proget da musica ad uschè ün grond public», ha dit Daniel Manzoni.